****

**Smaoinigh ar an nithe seo a leanas  
ROIMH  
oibrithe ó thar lear a earcú**

|  |  |  |
| --- | --- | --- |
| Smaoinigh ar… | **Gníomhaíochtaí** | |
| **Comhairleoireacht agus pleanáil** | Seirbhísí fostaíochta áitiúla | Sula lorgóidh tú iarrthóirí ó thar lear, bain triail as teagmháil a dhéanamh le do *sheirbhís fostaíochta poiblí áitiúil* chun do riachtanais earcaíochta a phlé. B’fhéidir go mbeadh an tseirbhís in ann iarrthóirí oiriúnacha a aimsiú níos gaire do bhaile. |
| **Próifíl iarrthóra a ullmhú** | Céard iad na scileanna, inniúlachtaí agus cáilíochtaí sonracha atá riachtanach chun ról an phoist a chomhlíonadh? |
| *Má chinneann tú daoine a earcú ó thar lear,* | |
| Cuir plean i dtoll a chéile | Sonraigh na cuspóirí, tairbhí, rioscaí agus costais a bhaineann le hearcaíocht thar lear. Déan cinneadh maidir le do spriocdhátaí de bhrí go mb’fhéidir go dtógfadh sé níos mó ama iarrthóirí idirnáisiúnta a aimsiú. |
| Déan teagmháil leis na húdaráis inniúla *(clárlann na n-eachtrannach nó seirbhísí comhionanna i do thír féin)* | Faigh amach an gá céimeanna breise a chur i gcrích chun duine nach náisiúnach é nó í a earcú. An gá dóibh clárú ar leithligh nó aon táillí a íoc? |
| **Ceanglais dhlíthiúla agus oibrithe ar postú** | Nósanna imeachta clárúcháin agus ceadanna oibre | An bhfuil tú ag iarraidh oibrithe a fhruiliú ó thíortha eile sa Limistéar Eorpach Eacnamaíoch (LEE) agus an dteastaíonn níos mó faisnéise uait maidir le nósanna imeachta clárúcháin agus ceadanna oibre? Má tá, féach ar an rannóg ‘[Maireachtáil agus Obair](https://ec.europa.eu/eures/main.jsp?acro=lw&lang=ga&catld=490&parentld=0)’ chun eolas a fháil faoi nósanna imeachta clárúcháin agus faisnéis faoi cheadanna cónaithe le haghaidh gach tír. |
| Rialacha idirthréimhseacha a bhfuil saorghluaiseacht oibrithe á rialú acu | Chun faisnéis a fháil faoi na rialacha idirthréimhseacha a bhfuil saorghluaiseacht oibrithe ó, chuig agus idir na ballstáit nua a rialú acu, beidh ort cuairt a thabhairt ar an rannóg ‘[Saorghluaiseacht oibrithe](https://ec.europa.eu/social/main.jsp?catld=849&langld=ga)’ (https://ec.europa.eu/social/main.jsp?catId=849&langId=ga) de Thairseach Europa. |
| Oibrithe ar postú | Is éard is oibrí ar postú ann duine a chaitheann tréimhse theoranta ama ag obair lasmuigh den Bhallstát ina n-oibríonn sé nó sí de ghnáth. Más rud é go mbeidh ar d’eagraíocht oibrithe i mBallstát eile a phostú, ní mór duit a bheith ar an eolas faoi na rialacha agus nósanna imeachta atá i gceist.  Tá faisnéis le fáil sa rannán ‘[Oibrithe ar Postú](https://ec.europa.eu/social/main.jsp?catld=471&langld=en)’ (https://ec.europa.eu/social/main.jsp?catId=471&langId=en) ar Thairseach Europa. Féach freisin ar leathanach gréasáin na faisnéise náisiúnta agus na dteagmhálacha.  Is féidir leat an *"Treoirleabhar praiticiúil maidir le hoibrithe a phostú i mBallstáit an Aontais Eorpaigh, sa Limistéar Eorpach Eacnamaíoch agus san Eilvéis"* (http://ec.europa.eu/social/BlobServlet?docId=11366&langId=en) a cheadú agus a íoslódáil nó tabhair cuairt ar [shuíomh gréasáin Eurofound](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers) |
| **Socruithe praiticiúla** | Cóiríocht / Tithíocht | Smaoinigh ar na céimeanna praiticiúla a bheidh ar fhostaí nua ó thar lear a chur i gcrích chun cóiríocht nó tithíocht a aimsiú. An bhfuil cóiríocht nó tithíocht ar fáil go háitiúil? Conas a aimsítear a leithéid agus cén costas a bheidh luaite lena leithéid? An féidir leat comhairle nó tacaíocht a thabhairt don fhostaí nua? |
| **Tosca teanga, acadúla & cultúrtha** | Bacainní teanga | Smaoinigh ar an leibhéal inniúlachta teanga a theastaíonn ó d’iarrthóirí. Más rud é nach bhfuil siad líofa ach go bhfuil siad oiriúnach don phost, ba cheart duit smaoineamh go cúramach faoin gcaoi a ndéanfaidh tú cumarsáid leo. D’fhéadfadh go mbeadh deacracht ar leith ag an iarrthóir agallamh a dhéanamh ar an teileafón. |
| Difríochtaí idir tíortha | Tá difríochtaí idir dlíthe fostaíochta náisiúnta agus b’fhéidir go mbeadh sé níos deacra daoine a earcú i dtíortha áirithe seachas tíortha eile. B’fhéidir go mbeadh ort clárú, mar shampla, chun é sin a dhéanamh má tá ionadaíocht á déanamh agat ar ghníomhaireacht earcaíochta. Faigh amach an bhfuil aon bhacainní riaracháin ann sula gcuireann tú tús leis an earcaíocht. |
| **Difríochtaí cultúrtha** | Bíonn cleachtais earcaíochta éagsúla i dtíortha éagsúla, mar aon le foirmiúlachtaí éagsúla idir fostóirí agus iarratasóirí. Má shíleann tú go bhfuil iompar an iarratasóra as an ngnáth, b’fhéidir nach bhfuil i gceist ach difríocht chultúrtha. Ná lig dá leithéid sin cur isteach ar do bhreithiúnas - dírigh ar scileanna agus inniúlacht an iarratasóra. |
| Cáilíochtaí | Ní mór d’iarrthóirí ar ghairmeacha rialáilte clárú leis an údarás cuí lena áirithiú go bhfuil a gcáilíochtaí aitheanta. Is bealach iad líonraí ENIC-NARIC (<https://www.enic-naric.net/>) chun cáilíochtaí acadúla, gairmiúla agus gairmcháilíochtaí a aithint san Eoraip. |
| **Tá EURES anseo chun cabhrú leat!** | *Nuair a bheidh an méid thuasluaite breithnithe agat,* | |
| Aimsigh do chomhairleoir EURES áitiúil *(*féach ar an nasc *‘Déan Teagmháil le Comhairleoir EURES’* ar thairseach EURES*)* | Má theastaíonn comhairle uait maidir le hearcú i dtír eile, is féidir leat sonraí an chomhairleora EURES is gaire duit a chuardach. Déan teagmháil le do chomhairleoir EURES áitiúil ar dtús – is nasc é nó í an duine sin leis an líonra níos leithne agus beidh sé nó sí in ann tuilleadh sonraí maidir leis na nithe thuas a chur ar fáil duit. |